किरात याक्थुङ चुम्लुङ पाँचथरका निवर्तमान अध्यक्ष बुद्धराज इङवाले सुभाङ्गी प्रथालाई दासत्वको साङ्लो भएको र निशान नचाउँदै हातहतियारहरू प्रदर्शन गर्ने कार्यले अझै पनि सो प्रथालाई वैधानिकता दिएको महसुस भएको बताए। ‘जरुर के हो भने यो प्रथाको पूर्णरुपमा अन्त्य गर्नुपर्छ, यो दासत्वको साङ्लो हो,’ उनले भने, ‘यसले गर्दा नगरा निशान नचाउँदै हातहतियार प्रदर्शन गर्ने र मार हान्ने चलन आवश्यकता छैन।’ सुब्बाहरूले संरक्षण गर्दै आएका निशानहरू निक्कै पुराना छन्।
